OKRESNÁ PROKURATÚRA LIPTOVSKÝ MIKULÁŠ 
Tomášikova 5, 031 80 Liptovský Mikuláš 1

Číslo: 1 Pv 111/16/5505	Liptovský Mikuláš 05.04.2016 
EEČ: 2-39-67-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno f, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Liptovský Mikuláš 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Krádež podľa § 212 odsek 2 písmeno f, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
dňa 29. 11. 2015 asi o 14.10 hod. v obchodnom dome Hypernova XXXXX, XXXXX 4118 odcudzil dve balenia žiletiek značky Fusion XXXXX Power, ktoré si v predajni vložil za pás nohavíc pod bundu a cez pokladňu predajne prešiel bez zaplatenia, čím spôsobil škodu spoločnosti TERNO Group, k. s. so sídlom XXXXX, XXXXX 12, IČO: 35818913 vo výške 39,98 € a skutok spáchal, hoci za obdobný čin bol postihnutý dňa 23. 01. 2015 postihnutý za priestupok proti majetku podľa § 50 ods. 1 zákona č. 372/1990 Z. z. o priestupkoch v znení neskorších zmien a doplnkov, za čo mu bola uložená bloková pokuta nezaplatená na mieste vo výške 30,- €, č. bloku 15044206 policajtom Obvodného oddelenia PZ v Liptovskom Mikuláši a tiež bol právoplatným trestným rozkazom Okresného súdu XXXXX sp. zn. 0T/6/15 zo dňa 28. 01. 2015 odsúdený za prečin krádeže podľa § 212 ods. 2 písm. f/ Trestného zákona na trest odňatia slobody vo výmere 2 mesiace s podmienečným odkladom na skúšobnú dobu 1 rok a právoplatným trestným rozkazom Okresného súdu XXXXX sp. zn. 0T/8/15 z 31. 01. 2015 bol odsúdený za prečin krádeže podľa § 212 ods. 2 písm. f/, ods. 3 písm. b/ Trestného zákona na trest odňatia slobody vo výmere 6 mesiacov so zaradením do ústavu na výkon trestu s minimálnym stupňom stráženia,  
lebo trestné stíhanie je neprípustné, proti tomu, kto zomrel alebo bol vyhlásený za mŕtveho.  
 
Odôvodnenie:
Trestné stíhanie proti obvinenému XXXXX za prečin krádeže podľa § 212 ods. 2 písm. f/, ods. 3 písm. b/ Trestného zákona bolo začaté dňa 24. 02. 2016 uznesením Obvodného oddelenia PZ XXXXX sp. zn. ORP-158/OO-LM-2016. Súčasne mu bolo týmto uznesením aj vznesené obvinenie pre skutok uvedený vo výrokovej časti uznesenia. 
	Skutok je obvinenému preukázaný výpoveďou svedka a poškodeného XXXXX, ktorý zároveň potvrdil, že odcudzený tovar bol vrátený na predajňu po tom, ako obvinený bol prichytený pracovníkom SBS služby. Predchádzajúce odsúdenia a postih za priestupok, ktorý obvinený spáchal v minulosti, je preukázaný pripojenými rozhodnutiami Okresného súdu XXXXX a Obvodného oddelenia PZ XXXXX, ktoré rozhodnutia sú citované vo výroku uznesenia. 
	Po vykonaní týchto úkonov bolo zistené, že obvinený XXXXX dňa 23. 01. 2016 zomrel, o čom svedčí pripojený úmrtný list vystavený Matričným úradom mesta XXXXX. 
	Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9. 
	Podľa § 9 ods. 1 písm. d/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 
	Nakoľko po začatí trestného stíhania bolo zistené, že XXXXX zomrel, nie je možné pokračovať v trestnom stíhaní, preto bolo potrebné z vyššie uvedených dôvodov trestné stíhanie zastaviť. 
	Týmto rozhodnutím nie sú dotknuté práva poškodeného na uplatnenie nároku na náhradu spôsobenej škody. Svoj nárok si môže uplatniť v inom konaní.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Anna Turčinová 
prokurátorka